
THESIS. 


SUNT-NE  MEDICAMINA  PROPRIÊ  DIURETICA? 
SUNT-NE  PROPRIÊ  DIAPHORETIGA  ? 
SUNT-NE  PROPRIÊ  ANTISPASMODICA  ? 


1.  Hoc  quod  mihi  contigit  problema,  in  très  propositionesdis- 
tinctas,  suâpte,  ut  ità  dicam,  naturâ,  dividilur.  Unicuique  igi- 
tur  harum  propos! lionum  caput  distinctum  consecrabo.  Prius- 
quàm  vero  de  bis  sermonem  haberem,  de  therapeuticâ  disciplina 
quasdam  considerationes  generales  proponere  optimum  mihi 
visum  est.  His  considerationibus  caput  primum  dissertationis  meæ 
destinatum  erit. 


CAPUT  PRIMUM. 


De  therapiâ  et  mateiiâ  medicâ  considerationes 

generales. 

2.  Ut  scientiarum  medicarum  utillima,  sic  quoque  perobscura 
est  therapia.  Hæc  artis  medicæ  pars  maxima , omnes  mordacis 
satiræ  ictus  sustinendos  habuit.  Plerique  ipsi  medici  qui  illam 
excoluerunt  inter  ejus  detracta  tores  primi  sese  obtulerunt. 

3.  Itaque  Sthal,  profundo  ingenio  insignis,  stabulum  Augiæ 
materiam  medicam  esse  proclamât;  istudque  nomen  certè  de- 
bitumfuit  temporequo  omni  polipharmaciâ  galenicâ  rcdundabat; 

nec  illam  Bichat  benigniorilnisverbis excipit.  Hæc  est,  inquil,^ 
opinionum  inter  se  non  cohærentium  incohærens  composilio  ; 
notionum  inexactarum ,,  faïlacium  subslantiarum  , cœcaruni 
forinularum  rudis  et  indigesta  moles.  Anctores  alii , ut  domini 
Alibert  et  Barbier  , omnes  quibus  ferè  horret  difficultates 
liaud  ignoraverunt.  Illorum  certè  operibus  ex  parte  hæc  scientia 
fuit  illustrata;  attamen  in  tenebris  densis  atrâque  in  caliginead- 
huc  jacet. 

4.  In  historid  hujus  scienliæ,  præsertim  notanda  est  hæc  vix 
credibilis  facilitas  , quâcum  omnium  doctrinarum  jugum  servilis 
subiit,  quâcum  ephemerorum  systematum  omnibus  inconstantiis 
et,  ut  ità  dicatur,  variis  voluntatibus  indulserit.  Sic,  pro  horum 
systematum  singulari  varietale,  medicamentum  idem,  al  ternis 
vicibus  , desohsfruens  ^ incicTens  , aciclum  aut  alccminum , astrin- 
gens  aut  relaxans  , stimulans  seu  clehilitans , obsequiosè  evenit. 
Cùm  autem  , nostro  tempore , ista  systemata  irrilalionis  systema 
consecutum  est,  medicamina,  jamjàm  nomine  pervario  dis- 
tincta,  novum  nomen  induerunt , et  anti-irritantia  facta  sunt. 
Ubique  hoc  fragile  systema  ruinani  faciens,  aliorum  for- 
tunam  subierit , novum  adhuc  medicamentis  nomen  erit  im- 
positum. 

5.  Maxime  errât  quiputat,  unum  esse  morbum,  unum  adesse 
medicamentum.  Nec  in  minore  errore  versantur  qui  ex  modo 
agendi  medicamina  nomen  tra^  ere  volunt.  Non  enim  hic 
agendi  modus  innotescit,  nec  unquàm  penitùs  innotescet.  Qua- 
propter  ex  elFectibus  quos  edere  possunt  nomen  suum  ducere 
debent  medicamina  : ex  hoc  fonte  nomen  medicaminum  cliu-  ^ 
reticorum , diaphoreticorwn  , aniispasniodicorwn  optimè  de- 
fluxit. 

G.Medicus  therapeu tiens  tamen  curiosè  explorare  potestphôeno- 
menaorganica  qnæ,  à medicamentis  in  œconomiam  intromissis, 
oriuntur  : hæc  verô  immensas  difficultates  analysis  præbet. 
Etenim  ut  talia  phœnomena  comprehendere  possemus , et  natu^ 


ram  intimam  meclicamend,  et  officia  qnibns  fiingiintur  liimiores 
organaqiie  corporis , comperta  nobis  fore , necesse  esset.  Sed 
sDepissimè  raeclicamenti  compositio  nos  fugit,  sed  fimctiones 
variaruHi  partinm  organismi  velis  innumeris  olivolvimtur , sed 
tandem  sensu  medicamentuin  in  corpus  perfusum  consequi  ne- 
quinms.  Nos  ignoraturos  diù  quomodè physiologicè  agurit  medi- 
camina  dicendi  ergo  jus  habeo. 

7. Insignes  historiæ  naturalis,physicæ,  chimiæ progressus  dilu- 
cidandæ  doctrinæ  pharmacologicæ  certè  idonei  sont.  Prætereù 
pbysiologîa,  pathologia  et  tiierapia  aniicâ  quâdam  affinitate  ifù 
sunt  connexæ,  ut  alterius  inventa  inventis  ailerius  non  possunt 
non  favere.  Ab  omni  ævo  constat  liæc  veritas  , et  Hippocratem 
ipsum,  medicinæ  parentem,  non  latuerat.  Quidam  lamen  tem- 
poris  noslri  medici  luijus  veritatis  inventum  sibi  vindicare  non. 
verentur. 

8.  Nec  autem  modus  agendimedicaminum  notitîa  ect  tàm  ne- 
cessaria  quàm  plures  existimant.  Non  enirn  credendum  est , 
quod  ex  vigenti  sæculis  indesinenter  repetitum  fuit,  medicum  , 
si  undè  morbi  sint  ignoret,  quomodô  curare  conveniat,  scire  non 
posse.  Quod  si  verum  esset,  nullum  niorbiim  curare  possemus; 
quonicàm  natura  nullius  m.orbi  jjropriè  medici  nobis  innotescat. 
Hæc  notitia,  liaud  paucis  in  casibus,  féliciter  ità  supervacua  est, 
ut  quorum  natura  quàm  penitùs  recondita  sit , bis  morbis  cer- 
tissima  remedia  adbibeamus  , illosque  facillimè  persanemus  : 
tester  febres  intermittentes  perniciosas,  luem  veneream,  etc. 

9.  Cüm  tanta  sit  difficultas  cognoscendi  medicaminum  modos 
agendi , banc  explorationem  relinquentes , effectibus  borum 
operam  totam  dare  debemusj  baud  secùs  ac  sapientes  medici 
parùm  morborum  naturæ  impenetrabilis  investigationem curant, 
verum  ad  dignoscenda  borum  morborum  signa , maximo  cum 
studio , applicant  animum,  ElFectus  vimque  medicaminum 
quæ  jàm  nota  sunt  explorare  utiliùs  quoque  est  quàm  nova 
inquirere. 

10.  Prudentes  medici  polipliarmaco  furore  nimquàni  laborave- 
runt.  Ang'lorum  philosoplius  maximus , remediorum  copiam  et 
varietatem,  ignorantiai  fîliam  appellavit  [^De  Augnient.  Scient. 
lib.  i).  «Est  vero præcipims,  inquitF.  Hoffman,  sagacis  et  ratio- 
» nalis  medici  cbaracter,  non  multis  variisque , sedpaucis,  appro- 
3>  priatis  et  efficacibus  admorbum  profligandum , iiti  remediis.  » 
Nec  Sydenham  , Hippocratis  æmulus , medicamina  profusè  et 
plenâ  manu  largiebatur.  «Sed  spe  frustrabitur,  ait,  quiingentem 
remediorum  seu  formularum  sjlvam  hic  expectaverit....  » Et- 
enim  in  eo  stat  præcipuè  medecinapractica,ut  genuinas  indica- 
liones  expiscari  valeamus,  non  ut  remedia  excogitemus  quibus 
illis  satislîeri  possit.  Vis  medicatrix  naturæ  profusa  medicamina 
non  requirit , vis  medicatrix  naturæ  quæ  ægritudines  valdè  pe- 
riculosas  , ut  pestem,  exanlhemalicas , variolosas , morbillosas, 
et  inflammatorias  febres,  depellit  quàm  optimè.  (F.  Hoffman). 

1 1 . Qui  medicaminum  effectus  explorât  medicus,  omni  præ- 
venlione  solutum,  unoque  veritalis  amore  excitatum  esse  debet. 
Hâc  exploratione  patebit,  plurimas  substantias,  quarum  virtutes 
celebratæ  fuerunt , nullâ  protestate  medendi  valere.  Simul 
autem  innotescet,  plurima  materiam  medicam  habere  eximia 
remedia,  inter  quæ  adnumeranda  sunt  de  quibus  mihi  agen- 
dum  est. 

12.  Nemo  est  medicus  qui  inficiari  possit,  quasdam  substantias 
naturales  diureticâ , diapîioreticâ,  antispasmodicâ  virtute  pollere. 
Disputari  autem  potest  an  propriè  hujus  generis  sint  médica- 
menta, an  non  j imprimis  bis  in  teiiïporibus  quibus  et  morbo- 
rum  et  remediorum  specificorum  exisLentiam  rejicere  quidam 
ausi  sont.  Ego  verô,  qui  istæ  opinionis  particeps  longe  non  sum, 
existimo  quoque  remédia  propriè  diureticâ , propriè  diaphore 
tiça  ,,  propriè  antispasmodica  adesse.  Hanc  assertionem  in  capi- 
til/u?;  sequentibus  certam  facere  conabor. 


» 


CAPüT  SECUNDUM. 


PRIMA  QUÆSTIO. 

Sunt-ne  medicamina  proprie  diuretica  ? 

i3.  Priusquam  an  medicamina  propriè  diuretica  sint  perpen- 
damus,  de  urinæ  secretione  aliquas  physiologicas  considerationes 
exponere  necesse  mihi  visum  est.  Hujus  enim  functionis  physio- 
logia , quæstioni  de  quâ  agere  debemus  dilucidandæ,  liaud 
equidem  supervacua  erit. 

SECTIO  PRIMA. 

Considerationes  de  urince  secretione. 

t4.  Urinæ  secretionis  organa  sunt  renes  : sive  hune  humorem , 
sanguinis  illorum  subs  tan  tiam  permeanlis , propriâ  élaboration  e, 
confîciant  ; sive  in  sanguine  urinæ  principia  plané  formata 
exstent , quod  demonstrare  videntur  quorumdam  nostri  ævi 
chimicorum  novissima  expérimenta.  Quoque  modo  se  res  ha- 
beat , quâ  funguntur  renes  secretione  , maximi  momentiest.  Hâc 
enim  cessante  , valetudo  plùsve  minùsve  læditur.  Per  hanc  func- 
tionem  sanguis  mundatur,  variaque  ejiciimtur  principia , quæ  , si 
vivons  corpus  vitiarent , huic  symptomala  alFerrent  gravissima. 
Apud  ægros  urinæ  suppressione  laborantes , observavi  hæc  symp- 
tomataquæ,  adhibito  cathelerismo , statim  miro  modo  evanes- 
cunt.  His  phœnomenis  conjunctim  perpensis,  mérité  dominus 
professer  Richerand  febris  urinariœ  nomen  imposuit  : evidenter 

enim  ab  urina,  in  sjstemate  circulatorio  præsente,  pendent;  nec 
febrem , hoc  in  casu  ortam , vesicæ  phlegmasis  movet , ut  quidam 
opinantur.  Omnes  medici  compertum  habent,  animalibus  .qui- 
bus  dominus  Richerawd  ureteras  ligaverat , hanc  febrem  con- 
citatam  fuisse.  Urinæ  compositio,  innumeris  de  causis,  ut  et  cæte- 
rorum  humorum  œconomiæ  animalis  compositio , maximè  varia 
est  (i). 

15.  Varia  pro  tempore  quo,  post  cibum,  emittitur  : indè  urina 
potùs , urina  chjli,  et  urina  sanguinis. 

16.  Varia  pro  naturâ  ciborum,  potuum,  medicamentorumque 
in  ventriculum  recep torum.  Illæ  enim  substantiæ , in  torrentem 
circulatorium  per  absorptionem  introductæ , aliénas  alFerre 
possunt  moleculas,  quæ  deindè  per  renum  vias  ejicinntur.  Urinæ 
colorem  flavum  rJieiim  inducere , et  proprium  illi  odorem  tere- 
bintlius,  miristica  nux , asparagus  et  alliwn  imperlire,  apud 
omnes  constat. 

17.  Varia  præcipuè  pro  morbis:  nuilus  enimpaululùm  gravis 
est , qui  urinæ  physicis  et  chimicis  proprietatibus  insignes  non 
aflPeratmutationes.  Ità  videre  est,  febres  essentiales , inflamma- 
tiones,  nervosi  alFectus,  diabètes,  icteros,  etc.  Nec  solùm  urinæ 
natui’apro  morbis  variis  varia  est,  sed  etiamproillorumperiodis. 
Has  modificaticnes  accuratè  annotarant  veteres  medici.  Hoc 
observandi  geaus  cui,  maximocum  studio,  divinum  Hippocratis 


(1)  Secundùm  dominum  Berzelius  , urinæ  1000  partes  continent  : 933 
partes  aquæ  ; 33,10  ureæ  , 3,71  su] fatis  potassæ  ; 3,16  sulfatis  sodæ  ; 4,45 
hydrochloratis  sodæ  ; 1,65  phosphatis  animoniaci  ; 1,50  hydrochloratis 
ammoniaci;  17,14  acidi  laclici  liLeri  : lactatis  anunonidci  Kiixli  cum  materiâ 
animali  solubili  in  alcoolo  ; materiæ  animalis  in  alcoolo  insolubilis  , et  quæ 
est  periaixta  cum  (juàden.  ureæ  copia  ; 1,00  ptosphalis  terrosi  , cum  calci» 
atomo  ; 1,00  acidi  urici,  0,32  muci  vesicæ;  et  0,03  silicæ  : prætereà  sæpè 
urina  permiscetur  cum  albumine , gelatinâ , etc.  Maximè  diversam  quoque  , 
pro  variis  animalibus  , urinam  esse  neminem  latet. 

ingenium  iiicubuerat , haiid  sanè  est  tàm  mfecimdum,  nec  ità  con- 
lemnendum,  quàm  credunt  quidam  nostri  ævi  medici.  Ouâ- 
cumqueratione,  humonmiaccurataexploratio  nonforsàn  minoris, 
quàm  organorum  momenti  est.  Imo  verô  mihi  quidem  dubium 
non  est,  quin  diligentior  investigatio  vitiorum  quibus  persæpè 
afficiuntur , præclaram  lucem  afferret  naluræ  tam  absconditæ 
morborum  generalium  et  præsertim  febrium  essentialium , sive 
acularum,  sive  chronicarum.  Humorum  contempla  tio,sæpè  sæpiùs 
dicendum  est,  paulô  minùsà  physiologicis  et  pathologicis  excoli- 
tur  : attamen  sinehâccotemplationephysiologia,  pathologia,  nec 
non  tberapia,  bis  tam  arctè  conjuncla,  non  multùm  progredienlur. 

( Vid,  Séméïot.  prof.  Landré-Beauvais.  ) Neminem  medicum 
fugit  per  urinarum  vias  plurimas  crises  et  quasdam  métastasés 
fieri. 

1 8.  Frustra physiologici,  chimici  et  physici  de  urinæ  formatione 
diversas  opiniones  proposiierunt.  Hæc  operatio  in  sinu  naturæ 
penitùs  abscondita  est.  Insigne  vero  phœnomenum  est  quàm  ce- 
leriter,  in  plurimis  circumstantiis,  urinæ  efficiuntur.  Mira  veloci- 
tate,  circulatorium  systema  obeunt  quidam  potus,  ad  vesicam  per- 
venientes  eodemferè  quo  exhauriuntur  momento.  Ad  hoc  expli- 
candum  Hippocrates  venas  è ventricule  ad  vesicam  progredien- 
tessuspicabalur.Huic  rei  explanandæ  posteà  pliirimi  auctores  plus 
minùsve  ingeniosas,  sed  observation!  contrarias,  condiderunt  hy- 
pothèses. Nihilominùs  facile  de  quo  agitur  phœnomenum  intel- 
liges,  si'considerare  velissanguinis  massæ  sextam  partem,  secun- 
dùm  Halleri  computationes,  renes  accipere.  Hæcsanguinis  copia, 
pro  renum  exiguitate,  verè  ingens,pariter  notum  facit,quamobrem 
urina  sit  una  ex  abundantissimis  secretionibus. 

19.  Inter  urinæ  secretionem  et  alias  secretiones  in  genere , sed 
præcipuè  inter  illam  et  cutaneam  transpirationem , perstant  in- 
timæ  relationes.  Harum  perfecta  notitia  perutilis  est.  Hæ  duæ 
functiones  mutuô  suas  implent  vices , et  defectui  alterius  altéra 
succurrit,  ità  ut  qu6  magis  energica  est  ilia,  e6  min ùs  hæc  est, 

et  vice  versa;  ob  eandem  causam  uberiores  in  hyeine  urinæ 
profluunt  qiiàm  in  æstate,  in  frigidis  quàm  in  calidis  regionibus. 
Eadem  de  causa  sæpiùs  in  frigidis  quàm  in  æslivis  temporibus  per 
urinas  crises  fiunt.  Igitur  verè  diureticum  frigus  haberi  posset. 
Etiam  ad  diuresim  provocandam , sat  est  lit  in  vias  circulatorias 
perfundatur  simplicis  polûs  magna  copia.  Inde  aquosa  quædam 
exoritur  plethora  cui  rernedium  citum  natura  exhibet,  per  renes, 
sive  per  cutem  emissâhâc  humiditale  abundantissimâ. 

20.  His  physiologicis  considerationibus  babitis,  ad  prlmam 
quæstionem  propositi  veniam. 

SEGTIO  SECUNDA. 

Simt-ne  medicamina.  propriè  diurelica  ? 

2 1 . Diuretici  nomen  venit  a dia , per , et  ab  oSoov  , uriiia  : 
omnes  pharmacologi  diuretica  defîniunt  medicamina  urinas  mo- 
ventia. 

22.  Quæstioni  propositæ  affirmalè  respondere  mihi  in  animo 

est.  Omnes  antiqui  recentioresve  medici , remediorum  classem 
admittünt  quibus  urinarum  secretionis  augendæ  aut  provocandæ , 
si  suppressa  fuerit,  virtus  adest.  Maleriœ  medicæ  autem  scrip- 
toresin  ordinandis  illis  medicaminibus  non  consentiunt,  Confusè> 
si  dici  potest,  disposuit  Celsus  iti  libro  secundo  de  Re  medicâ; 
inter  evacuantia  ab  Hoffmano  collocata  sunt  ; professer  Alibèrt 
inter  medicamina  quæ  proprietates  vitales  viarum  urinæ  modifia 
cant  adnumeravit;  à domino  Barbier  inter  excitantia  generalia 
adscripta  fuêre.  Harum  classifîcationum  varietates  intelligi  pos- 
sunt,  si  attendamus  materiam  medicam,  ut  ait  Bichat,  pro  variis 
systematibus  quæ  in  medicinâ  prævaluerunt  variam  fuisse , et  in 
illam,  ut  ità  dicatur,  quodque  systema  re/luœisse.  Cùm  autem 
nostris  temporibus  irritationis  systema  aliquantulùm  celebretur, 
islius  systematis  studiosi  inter  irritanlia  adscribunt  medicamina 
diuretica-,  ' 

23.  Jainjàm  diureticoriim  existentiam  ab  omnium  ætatam 
auctoritate , quodam  modo , consecratam  fuisse  à me  dictum  est  ; 
me  quidem  judice,  majoris  pretii  est  ilia  auctoritas.  Medici  enim, 
quiantè  nos  vixenmt,  experien  lia  tantum  et  observatione,  ad  diu- 
reticorum  existentiam  admittendam  invitati  sunt  (i).  Nec  enim 
liæc  sententia  è ratiocinatione  oriri  potuit;  attamen  forte  repe- 
rienlur  quibus  scriptorum  antiquorum  auctoritas  argumentum 
salis  valons  non  videbitur  ; igitur  ut  nostram  assertionem  persua- 
sam  satis  ha  béant,  alias  adhibeamus  ration  es. 

24.  Si  organismi  phœnomena  nobis  attente  observata  sunt , 
irinotuit  organum  imum  quodque  frui  spécial!  sensibilitate , vilà 
propriâ , specifico  gustu,  ut  mquit  Bordeu,  quibus  certis  modifi- 
cantihus  respondet.  Hanc  veritatem  optimè  in  lucem  protiilerunt 
physiologie!.  Ità,  pro  diversis  proprie  la  libus  quibus  funguntur, 
permulta  œconomiæ  animalis  organa  secretoria , diversa  è san- 
guine hauriunt  principia  , procreantque , illud  bilem , urinam 
istud,  lac  aliud,  aliud  salivam,  etc.  Rationi  ergo  non  est  alienum, 
adosse  medicamina  quæ  in  organum  proprium  vim  suam  exer- 
ceant.  Etiamsi  ratiocination!  non  plané  conveniret  hæc  opinio  : 
facta , verbis  potentiora , prævalidam  illam  facerent. 

26.  Repetita  enim  demonstrârunt  expérimenta,  emeticum 
propriè  stomachum,  vel  potiùs  systema  nervosum  musculorum, 
qui  vomitum  movent , urgere  ; purgantia  crassum  intestinum , 
organa  salivaria  mercurium,  et,  ut  rectiùs  ad  propositum  veniam, 
nitrum,  cantharides,  apparatum  genito-urinarium  tentare.  No- 
tandum  estque  vomitibus  , pui'galionibus,  etc.,  excitandis,  haud 
necessarium  esse  immediatè  applicari  in  ventriculum  emeticos , 
purgantia  in  intestina  : sed  hæc  phœnomena,  medicaminibus  in 
venas  perfusis , telæ  cellulariæ  appositis , etc. , produci. 


(1)  Erapirismo  maximà  .ex  parte  medicaminum  inventio  debetur.  Bar- 
bari  plus  ad  augmentum  medicaTnimim  contuleriint  quàra  omnium  ætatiim 
scholæ  , aiunl  Bp.ijnner  et  Liîsnæus.  (Materia  mcdica.) 

26.  Cæterùm,  de  quibusdixi  subs  tan  tiæ  solæ  miram  virtutem 
non  habent  in  proprium  duntaxat  organum  agendi.  Vomica  nux  , 
nec  nonstriohninaex  illâ  deprompta,  spinalem  medullam  specia- 
liter  torquent.Illorum  vis , in  animalibus,  etiam  capite  abscisso , 
superest.  Qui  clinicis  observationibus  operam  dederunt,  haud 
rarô,  cum  admiratione  quâdam,  annotare  potuerunt , ægris  pa- 
raljticis  hæc  remédia  convulsiones,  incutere , quæ  aliquandô 
solos  musculos  parai jsi  laborantes  occupant,  et  seinper  bis  in 
musculis  vehementiores  quàm  in  sanis.  Imô  à nuperrimis  maxi- 
mi  momentiexperimentispatet,quædam  medicaminain  banc  vel 
in  illam  cerebri  partem  peculiariter  potestatem  exercere.  Exem- 
pli  gratiâ,  campboram  in  cerebellum,  acidum  prussicum  in 
bemispberia  cerebralia  , in  tubercula  optica  atropam  bellado- 
nam,  etc. , sic  se  babere.  Nonne  pbœnomenum  omninô  mirum , 
lobis  cerebralilms  animali  sublatis , buic  quandam  acidi  prussici 
copiam  ferè  impunè  dari  posse,  cùm  aliud  animal,  cujus  intac- 
tum  esset  cerebrum,  ab  unâ  bujus  veneni  guttulâ,  non  piinùs 
repentè  quàm  ab  fulminisictu  interficeretur. 

27.  Ex  factis  jamjàm  relatis  consequitur,  de  legibus  nondum 
satis  notis , modo  proprio , quædam  organa  commoveri , medica- 
minibus  propriis , aliis  intactis  organis  : non  secùs  ac  si  bæc 
medicamina  et  bæc  organa  quâdam  conjungerentur  affinitate 
plùsve  minùsve , buic  similis  quæ  pleraque  pbœnomena  pbysica 
et  cbimica  régit  Hâc  affinitate , quam  organicam  dicere  possu- 
mus , intelligimus  nonnullas  substantias  organa  urinaria  propriè 
niovere. 

28.  Absolutè,  mihi  videor,  veritatem  opinionis  quam  delFen- 
dere  volui,  démons travero,  si  factis  anteà  dictis  respondeant  cli- 
nicæ  observationes.  Hoc  ultimum  argumentum,  maxime  valens 
in  præsenti  disceptatione,  omninô  nostræ  thesi  favet.  Suprà  à me 
propositum  est , præteriti  temporis  medicos , à quibus  medica- 
mina diuretica  admissa  erant,  hoc  fecisse  tantiim,  quôd  expe- 
rientiâ  virtutes  illorum  notas  haberent.  Nostri  ævi  medicorum 

observatio,  observationi  mecUcorum  antiqiiitatis  consentanea  est. 
Si  mihi  licèret,  referre  posseni  permulta  facta  quæ  dubitare  non 
permittunt  quibusdam  substantiis  inliærere  virtntem  propriam 
augendæ  urinarum  copiæ.  Haud  pauci  auctores  hiijus  generis 
observationes  excerpserunt.  Quisquis  clinicen  aliquandiù  exco- 
luit,  nonnullas  etiam  colligere  potuit.  Permultas  mihi  proprias 
hic  referrem  observationes,  si  perlevis  auctoritas  mea  in  ques- 
lione  de  quâ  agimiis  , aliciijus  esse  momenti  posset. 

29.  Ex  his  omnibus  quæ  agi tata  sunt  concludere  mihi  licet, 
adesse  medicamina  propriè  diuretica.  Negari  nequit  hæc  con- 
clusio,  cùm  in  observation e,  experientiâ  nec  non  et  in  ratiocinio 
sit  innixa. 

30.  Nunc  præcipua  medicamina  propriè  diuretica  enumerabo  , 
breviterque  dicam  de  modo  agendi  et  de  usu  therapeutico.  Diu- 
retica propriè  medicamina  , regnum  inorganisatum  regnumque 
organisatum  præbent.  Hæc  sunt  : parietaria,  borago,  taraxa- 
cum,  asparagus,  pareira  brava,  fragaria,  juniperi  baccæ,  aconi- 
tum,  colchicum,  purpurea  digitalis,  scilla,  terebinthina  veneta, 
lerebinthina  cypria,  tolutanum  balzamum,  mecanense  balza- 
mum,  copaivæ  halsamum,  peruvianum  balzamum,  benzoïnum; 

. varia  liquida , in  quibus  inest  acidum  carbonicum  : nitras  po- 
tassæ,  cantharides,  millepedes,  etc.  Has  varié  permiscendo 
substantias,  diversas  compositiones  pharmacia  condit,  illisque 
varias  formas  inducit.  Nostrum  autem  non  est,  de  his  sermonem 
habere.  Annotabo  tantum , cum  eximio  doctore  Schvs^ilgué  , 
hæc  remedia  frigida  et  liquida  adhibenda  esse,  ut  totam  vini 
suam  exerceant. 

3i.Illaverô  enumerata  remedia  tan  tas  varietatesin  suis  charac- 
teribus  physicis  atque  chimicis  præbent , ut  difficilè  intelligere 
possimus,  quomodo  communis  virtus  his  substantiis  insita  sit  ; 
nec  tamen  hæc  medicamina  cum  domino  Barbier  inter  remédia 
excitantia  generalia  collocabimus.  Accuratissima  observatio 
hanc  opinionem  factis  minimè  consentaneam  exhibet.  Rursùs 

enim  affirmare  possum  diurèses  me  observavisse  smceras , id  est, 
à sjmptonatibus  excitât ionis  generalis  vacantes, 

Principiorumphysicorum  chimicorumque  tàm  conspicua  diîFe-. 
rentia  in  medicamentis  propriè  diureticis  nil  aliiid  probat  nisi 
vim  diureticam  in  bis  non  adesse  solam  , sed  aliis  virtutibus  esse, 
commixtam.  Et  cùm  ità  se  res  habeant,  optimè  diuretica  à qiii- 
busdam  pharmacologis  dividuntur  in  diuretica  emollientia , diu- 
retica àmcelicA  excitantia , AinreXicdi  di/fiisibilia,  diuretica 

tonica  , etc. 

52.  Haud  dubio  perutile  esset  ex  bis  variis  substantiis  diversa 
elemenla  tberapeutica  depromere  posse,  exlrahereque  princi- 
piuin  activum  quo  pollent  ista  médicamenta.  A chimia  organicâ 
banc  præstantissimam  analysem  adhiic  exspectat  materia  me- 
dica.  Sanè  chimicorum  vires  hæc  analysis  non  superat,  quoniàm 
tàm  féliciter  sejunxerunt  principia  activa  cincbonæ,  opii,  vo- 
micæ  nucis  multarumque  substantiarum  compositarum.  (i) 

53.  Usquè  ad  banc  diem  explanari  non  potuit  diureticorurn 
agendi  modus.  Quæ  enim  expbcatio  alFerri  poterit,  cùm  secre- 
tionis  urinariæ  operatio  sit  nobis  impenetrabile  mysterium?  Hoc 
tantùm  constat,  illameclicamenla  absorberi,  deducique  in  circula- 
torium  torrentem,  et  indè  ad  organa  urinæ  secretoria  promoveri: 
pbœnomena  quæ  producuntur  cùm  medica  substantia  renes  at- 
tigit  plane  sunt  ignota  , sive  designantur  nomine  stimidationis , 
excitation/s,  aut  irritationis  , etc.; 

34.  Prætereà  multô  magls  pbysiologico  quàm  medico-practico 
bæc  notitia  arridet.  111e  enim  attentis  oculis  præcipuè  observare 
debet  certa  pbænoinena  quæ  remediorum  diureticorurn  usum 
consequuntur,  etaccuralè  in  memorià  comprebendere  curationes 
ex  usa  illorum  ortas. 


% 

(1)  E.'ï  asparago  asparaginam  , scilletinam  ex  scilla  chimici  quoque 
cxtraxeriint. 

35. Diureticorum  administratioinpermultis  morbis  profuit.  Ad- 
hibita  sunt  hæc  remedîa  in  febribus  et  pblegmasibus,  enarrantque 

^auctores  maximam  effîcacilatem  præbuisse.  Ad  banc  therapiam 
deductisunt  medici  ex  divi  senis  annotatis.  Observaverat  enim 
iïlos  persæpè  morbos  felices  exitus  habuisse,  copiosè  urinis 
effluentibus.  Porrô  autem,  ni  fallor,  diuretica  remedia  in  bis 
circumstantiis  adniota , prævaluerunt,  non  làm  ut  diuretica  pro- 
priè  dicta, quàm  ut  emollientia  et  acidula.  Mebùs  enim  debellando 
causam  morbi  qui  urinæ  secretioneni  inAnirfuerat , quàm  renes 
movendo,  revocârunt  aut  etiam  auxerunt  urinæ  copiam.  Itaquè 
in  hoccasu  diuretica  indirecta  sese  præbuerunt  (i). 

36.  Sydenham  et  Hoffman  in  diversis  morbis  virtutes  diureti- 
corum  exportas  habuerunt  : scilicet  in  hydropibus , obstructioni- 
bus  viscerum , aiTectibus  calculosis  (2) , arthritide  , etc.  Ipse 
observavi  sæpè  efficacissima  fuisse,  in  sanandis  hydropibus,  quæ 
innumeræ  videntur,  in  hospitio  curis  professoris  delectissimi 
Bertin  commisso. 

37.  His  adhibitis  remediis,  gravissimas  ascites  celerrimè  profu- 
gatas  vidi.  Sæpissimè  diuresin  excitabant  tàm  copiosam,  ut  somno 
indulgere  non  possent  ægri,  pro  necessitate  ferè  continuâ  urinæ 
eliciendæ. 

38.  Vulgus  quoque  non  fugit,  profuisse  medicamina  propriè 
diuretica  levandis  ingurgitationibus  lactis  quibus  laborant  mu- 
lieres  natis  ubera  non  admoventes. 

3g.  Deniquè  hæc  medicamina  plures  accepêre  laudes  in  curandis 
morbis  viarum  urinariarum  ; et  fatendum  est,  multis  in  casibus 
meritô  fuisse  celebrata.  Quocunque  in  morbo  adhibita  sint  diu- 
relica  medicamina , ut  spectatam  præbeant  utilitatem , attendum 


(1)  AttamcB  inficiari  non  vellem  hæc  medicamina,  in  iis  etiam  circum- 
slantiis,  per  urinas  concilasse  crisim  qniam  natura  ipsa  moliehatur.  Hand 
secùs  ac  sæpè  criticos  sudores  diaphoreticorum  usus  movet. 

(2)  Vid.  opuscul.  doct.  Magendie  de  affectihus  calculosis. 

erit  ad  omnes  circumstancias  quæin  consideratione  habendæ  sunt 
in  omnium  medicaminum  usu. 

40. Respiciendi  erunt  ægrorum  temperamentum,idiosyncrasis, 
sexus,  ætas  , professio  , mores  , vie  tus  ratio  : et  etiam  exquirere 
necesse  erit  causam  morbi  quem  sanare  in  animo  est(i);  per- 
scrutari  habitum  organorum  digestionis , in  quibus  sæpiùs  reci- 
piuntur  diuretica  ; noscere  assuetudinis  vim,  in  usu  medicaminum 
potentissimam , gradatim  augere  dosim , submovere  ad  tempus 
quoddam  : dein  uterôm  præscribere  ; quæ  si  negliguntur  , va- 
lentissimum  remedium,  vel  inutile,  vel  etiam  perniciosum  esse 
poterit. 

41 . Dicere  supervacuum  est , in  administrandis  medicaminibus 
propriè  diureticis,  illorum  naturam  variam  præcipuè  esse  consi- 
derandam. 

42.  Nunc  veniendum  est  ad  secundam  propositi  quæstionem. 


(1)  Nostri  ævi  complures  medici  non  satis  attenté  morborum  causas  et 
primum  ortum  inquirunt.  Maximi  tamen  ponderis  est  hæc  investigatio. 
Imô  verô  utiliorem  organorum  affectorum  indagatione  proclamare  non 
vereor  ; et  enim  indicat  ratio,  ut  sanetur  morbus,  necesse  esse  illius  originem 
innotescere.  Sæpissimè  quidem , sublatâ  causa , ægrotans  e morbo  ferè  subito 
evadit  ; contra  autem  quot  in  casibus  morbi  curatio  impossibilis  fieret , si 
sedes  illius  tantum  expenderetur  ! 


CAPDT  TERTIUM. 


Sunt-ne  medicamina  proprie  diaphoretica  P 

43.  In  lioc  capite  eunclem  ac  in  præcedenli  orcUneni  sequar; 
incipiam  igitur  à nonnullis  considerationibus  de  fnnctione  cui 
médicamenta  propriè  diaphoretica,  si  quædam  adsint,  adhiberi 
debent,  id  est,  de  exhalatione  quæ  per  cutis  spiracula  elicitur. 

SECIIO  PRIMA. 

Considerationes  de  transpiratione  cutaneâ. 

44-  Haud  secùs  ac  urinaria  secretio  , essentialiter  depurativa 
atque  dissolvens  est  perspiratio  cutanea.  Ex  plnrimis  aclionibus, 
quarum  et  sedes  et  instrumentum  constat  esse  cutem,  forsitàn 
præstantissinia  est  perspiratio.  Per  banc  excretionem,  œconomia 
expurgatur  ex  humiditate  superabundante  in  torrente  circuJa- 
torio,  partimque  ejiciunlur  principia  quæ  in  sanguinis  massa, 
sine  corporis  noxà,  non  remanerent.  Hæ  cutis  functiones  cmii 
renibus  communes  sunt.  In  statu  naturali,  snb  formam  tenuissimi 
vaporis,  oculis  insensibilis , sese  præbet  exhalatio  cutanea  ; ubi 
Tcrè  per  quamcunque  causam  hæc  secretio  inagls  activa  fit,  ad 
superficiem  systematis  dermosi  apparet  in  formam  liquidi,  qnod 
sudoris  nomen  habet  (1). 


(1)  Exhalationis  cntaneæ  inaleria  constat  ex  roui  là  aq^uà  , parvâ  copia 
acidi  liberi , quod  non  est  aliud  quàm  acidum  aceticura  , si  domino  Thé- 
nard credatur  ; quod  est  aiitem  acidum  lacticum,  si  sententiæ  domini  Ber- 
zi  LU'S  fidcui  adlùneanius  ; muxiatæ  sodæ  et  potassæ  , ininimâ  parte  calci* 

c 

45.  Obscura  minus  quàm  urinæ,  exhalalionis  culaneæ  formatio. 
Sccundùm  ætatis  nostræ  physiologorum  senlcnliam  , in  simplici 
Iranspiratione  sanguinis  per  telam  cutaneam  consistit.  Hæc  merè 
pliysica  theoria  fecit  ut  cutis  vasa  exhalar.lia  rejiciant  phy- 
siologici. 

46.  Noti  siinl  labores  indefessi  Sanctorii,  Dodart,  Robinson, 
Sauvages  , Séguin,  etc.,  ad  ponderandam  trauspirationis  cula- 
neæ quanlitatein , prescripto  tempore  formatam.  Ex  Itis  laboribus 
lioc  certuin  solummodô  consequilur  , transpiralionem  cutaneam 
inter  cæteras  secretiones  esse  abundanlissimam. 

47.  Cutaneæ  verô  perspirationis  proprietates  physicæ.  et  chi- 
micæ,  variæ  non  minus  suntquàm  proprietates  urinæ,  decompo- 
siticne  eu  jus  suprà  egimus.  Yarietates  transpirationis  cutaneæ  ad 
ætates,  sexus,  temperamenta , regiones  , tempestates , victûs 
rationem...  præcipuè  autem  ad  morbos respondent. 

4.8.  Transpirationis  culaneæ  alterationes  è morbis  ortæ , sive  in 
qualitate,  sive  in  copia  liquidi  secreli  ferè  innumeræ  sunt.  Non 
solùm  febres  , pblegmasiæ  , neuroses,  in  genei’e,  huic  functioni 
mqdificationes  insignes  afFerunt,  sed  etiam  quodeunque  febris , 
pblegmasiæ,  etc,  genus,  exhalationem  cutaneam  adultérai.  Ouod 
observandum  est,  notabili  modo,  ut  exempla  alFeram,  in  febribus 
putridis  (1),  in  plilegmasibus  cutaneis,  aut  acutis,  autchronicis,  in 
rhumatismis,  etc.  DilFerentiæ  liic  adeo  magnæ  sunt,  ut  in  signa 
diagnostica  horum  morborum  adnumerandæ  possent.Certo  pluri- 
mùmquoque  inter  se  discrepant,  bi  sudores  frigidiquicomitantur 
morbos  magna  anxietate  distinctos,  qui  in  extremis  vitæ  manant, 
et  bi sudores  ardentes,  qui  aliis  in  morbis  eliciuntur.  Ad  inteîli- 
gendum  quanti  momenti  sint  parles  quas  tenet  transpiratio  cu- 
tanea  in  œconomiâ  animali,  sulficit  attendere  bujus  secrelionis 


et  oxidi  ferrei , et  etiam  ex  tenuissimâ  particulâ  materiæ  animalis  spécial  i s 
gelalinæ  proximæ. 

(1)  In  nrinariâ  febre , de  qnâ  in  capite  præcedenti  diximiis,  odorem  uri-^ 
narinm  sudores  exhibent. 

altcrationibus  plerosque  morbos  effectos  , nec  non  ab  alteraliouo 
quoquc  ejiistlem  secrelionis,  permnltos  morbos  exitiim  liaberc  : 
ut  aliis  verbis  utar,  transpirationis  ciilaneæ  snppressio,  freqnens 
nostrorimi  morborum  causa evenit;  et  contra,  augmen Imn  istius 
secretionis  , critico  modo,  plurimos  morbos  jud  ica  t.  Tgitnr,  sive 
causa,  sive  cornes  fînisve  morborum,  transpirationis cutaneæ  al- 
teratio  meritô  accuratum  medici  verè  pbysiologici  examen  pro- 
vocat.  Tmô  milii  dicendum  , ut  ipse  putat  dominus  professer 
Récamier  , explorationem  variarum  secretionis  alterationum 
generatim  habitarum,  rem  maximi  momenti  in  patbologiâ  esse. 

49.  Nunc  locus  est  in  memoriam  revocandi  quod  in  secundo  ca- 
pile  enuntiavi,  de  intima  sympathiâ  quâ  cutisque  renesque , pro 
illorum  munere  secretorio,  conjunguntur;  addendum  hic  quoque 
est , transpirationem  cutaneam  in  solidum  agere  cum  aliis  secre- 
tionibus,  et  præcipuè.verô  cum  exhalatione  pulmonariâ;  quæ,  si 
quiescant,  illarum  locum  tenet  ; decrescit  antem,  et  ipsa  quiescit, 
si  A^aldè  illæ  sint  copiosæ  : quodam  modo  illas  in  æquilibrium  po- 
nit,  omnibusque  mutationibus,  quas  capere  possunt,  sese  accom- 
modât. 

50.  Nil  igitur  mutabilius  versatur  quàm  perspiratio  cutanea. 
Meritèque  Bichat  , physioiogum  quistrcitè  quan titatem  cons ti- 
tuere  , in  tempore  præfînito  , vellet,  assimilai  cum  phjsico  , qui 
slatuere  conaretur  quantam  aquæ  copiam  vaporatam  esse,  per 
quanque  lioram , ab  elFectii  foci  cujus  , singulis  momenîis  , 
energia  varia  est. 

51 . Ut  nunc  directe  veniamus  ad  considerationes  physiologicas 
quæstioni  quam  resolvere  debeo  plané  consentaneas,  perpendere 
est  quæ  sint  præcipuæ  causæ  hjgienicæ  et  pathologicæ  quæ 
augere  secretionem  transpirationis  cutaneæ  valent. 

b2.Pro  certo  habetur  calorem  atmosphericum  hujus  exhala- 
tionis  activitatem  stimulare  ; quapropter  faciliùs  et  abundantiùs 
æstate  quàm  hieme  , in  regionibus  calidis , quàm  in  frigidis , 
insudamus,  etc. 

53.  Vestimenta  calefacienlia  et  densa,  aquæ.  aut  vaporis  calida 
balnea  , sudatoria  , frictiones  , sicut  et  prædictæ  causæ  , sese 
habent , sudoremque  eliciunt. 

34.  Abundantioris  liquidi  potus,  vchementior  exercitatio, 
omnia  quæ  circulationem  præcipitant , quædam  animi  affectio- 
nes  , aliœ  sunt  causæ  sudoris  producendi. 

55,  Omnes  denique  morbi  qui  magnum  cire ulationi  aut  res- 
pirationi  impedimentum  afFerunt , illi  morbi,  generatim  , qui 
systematis  circulatorii  energiam  sollicitant,  qui  magna  accessione 
caloris  animalis  stipati  sunt,  diaphoresim  quoque  movent.  Nul- 
lum  tamen  medicum  fugit  multos  adesse  morbos  insigni  pro- 
ducto  calore  distinctos , qui  nedùm  sudorem  cieant , contra  ari- 
dam  siccamque  cutem  faciunt, 

5ê.  Videmusergô  plurimas  causas  hjgienicas  et  pathologicas  su- 
dores^excitare;  exhis,  utità  dicam,  diaphoreticis  physiologicis , 
descendamus  ad  secundam  nostram  quæstionem  , quæ  ad  medi- 
camina  propriè  diaphoretica  spectat. 

SECTIO  SECONDA. 

Sunt-ne  medicamina  propriè  diaphoretica  ? 

57.  Modo  probatum  fuit  quasdam  causas,  ad  materiam  hygiertæ- 
spectantes,  potestatem  producendi  sudoris  habere.  Innotuit  quo- 
que eadem  in  multis  morbis  potestas.  Scimus  denique  vira  medi- 
catricem  îpsius  naturæ  diaphoreticam  virtutem  tenere.  Nu  ne 
an  adsint  inter  materiæ  niedicæ  substantias  medicamina  quæ 
eadem  virlute  polleant,  investigandum  est. 

58.  Ad  banc  quæstionem  explanandam  haud  dubiè  præsertirn 
observatio  et  experientia  interrogandæ  sunt.  Verùm  etiam  et  ipsa 
ratiocinatio  aliquam  lucem  nobis  præbere  poterit.  Porro  argu- 
menta quæ  in  præcedenti  capite  relata  sunt,  ut  comprobatarn 
certamque  existentiam  medicaminum  propriè  diureticorum  ha- 

beremus,  certes  nos  éfficére  possunt  de  ipsâ  medicaminum  pro- 
priè  diaphoreticomm  existentiâ.  Dicere  mihi  satis  erit,  cùm  ctilis 
organum  sit  instructum  vitâ  peculiari,  et  proprietatibus  quæ 
illud  ab  aliis  organis  distinctum  coiistituunt , banc  membranam 
sibi  accommodata  medicamina  vindicare.  Nam  uti  bæc  membrana 
perspiratoria  eligit,  ut  ità  dicam,  in  massa  sanguinis,  materlas 
quæ  sibi  consentiunt;  sic,  eâdemque  de  ratione,  ex  mullis 
medicamentis  quæ  cum  illâ  in  contactu  esse  possunt,  hand'dubiè 
quædam  sola  augendæ  secretionis  quâ  fungitur,  polestatem  ha- 
bent.  Therapeulica  etenim  , sicut  et  pbysiologica  stimulantia , 
unicuique  organo  adsunt. 

5g.  Quæ  cùm  ità  sint,  demonstrat  ipsa  ratio  médicamenta  pro- 
priè  diaphorel ica.  Parvi  autem  in  re  medicâ  momenti  ratio  esset^ 
ni  bæc  demonstrata  firmarentur  experientiâ  et  observatione , 
quæ  hujus  scienliæ  inconcussa  fundamenta  liaberi  debeht. 

60 . Atque  innumeris  factis  observationibusque  certissimis  com- 
pertum  est , materiam  medicam  capere  substantias  insignes  pro- 
prietate  excitandi  diaphoresim.  Observatio  hujus  phœnomeni 
omnes  medicos  et  pharmacologicos , ad  constituendum  ordinem 
medicaminum  propriè  diaphoreticOrum,  sola  inducere  valuit.  His 
tamen  locum  proprium  concedere  noluit  dominus  Barbier  , 
nullasque  pro  medicaminibus  propriè  diaphoreticis  substantias 
habuit.  Medicationem  diaphoreticam  medicationis  excitantis  ge- 
neralis  appendicem  constiluit.  Fatetur  tamen  aliud  excitans  me- 
dicamentum  præcipuë  provocare  cutim,  aliud  et  renes,  etc.  Hæc 
ipsa  autem  concessio  existentiam  medicamentorum  propriè  dia- 
phoreticorum,  propriè  diureticorum,  etc.,  patentem  facit. 

61.  Substantiæ  facullate  proprià  perspirationis  cutaneæ  mo- 
vendæ  distinctæ,  ex  plerisque  auctoribus  materiæ  medicæpropè 
médicamenta  diuretica  locum  obtinuère.  Hæc  classificatio  plané 
naturalis  mihi  videtur.  Maximâ  etenim  affinilate  ilia  duo 
généra  medicaminum  inter  se  connecluntur.  Nec  mirum,  cùm 
tanta  adsit  analogia  inter  renes  et  cutem  , pro  illorum  functio- 

nibus  secretoriis , et,  si  proprietalem  diaphoreticam  cuni  alià 
quâdam  proprietate  confundere  liceret , liaud  dubiè  ciini  diure- 
ticâ  conveniret.  Proptereà  auctores  materiæ  medicæ  quasdam 
substantias  et  intei'  diaphoretica  nec  non  et  inter  diuretica 
adscripserunt.  Analogia  autem  duarum  renim  lias  identicas  con- 
stituere  non  valet. 

62.  Nunc  mihi  enumeranda  sunt  præcipua  médicamenta  pro- 
priè  diaphoretica.  Hæc  sunt  : radices smilacis  salsapariüæ,  smilacis- 
chinæ  , aristolochiæ  ; serpentariæ  , dorsteniæ  drakenæ,  nardi, 
acari  veri  , rumicis  , inulæ  , asclepialis  , cjperi , carlinæ  , aretii- 
lappæ  , scorzoneræ  , gualagualæ  , arundinis  donacis  , acori  ca- 
lami , lobeliæ  siphiliticæ , calicoccæ  ipecacuanhæ  , etc.  ; guaiaci , 
sassafratis  ligna  , etc.  ; lauri  cinnamomi , wenterii , ulmi , 
sambuci  cortices , etc.  ;-caules  solani  dulcamaræ;  folia  plantarum 
labiatarum  , melissæ  , salviæ  , romarini , menthæ  , hyssopi , 
marrubii , lavandulæ  , cliamædris  , scordii,  etc.  ; folia  scabiosæ 
succisæ  , anchusæ,  gratiolæ  , astragali , veronicæ,  etc.;  sam- 
buci, papaveris  rhœatis,  tiliæ  flores';  baccæ  sambuci , juniperi  ; 
semina  plantarum  ombelliferarum , crocus,  etc.;  multa  producta 
vegetaljilia  , inter  diuretica  locum  insignem  liabentia  (videlicet, 
benzoïnum  , balsama  , etc.  ) , in  numerum  diaplioreticorum 
eollocata  sunt.  Idem  de  opio  dicendum. 

63.  Animale  regnum  nobis  diaphoretica  quoque  præbet , sci- 
licet  moschum,  ambarum  cinereum,  castoreum  , etc. 

> 64.  In  regno  minerali  reperire  est  permultas  substantias  dia- 
phoreticas,  inter  quas  eminent  sulpliur,  innumeræ  præparationes 
antimoniales  , ammoniacum  liquidum,  carbonas  , acetasque  am- 
moniaci , etc.  Alias  compositiones  diaphoreticas  offert  nobis 
pharmacià  , nimirùm  vinum  omniaque  quorum  vehiculum 
est  composita  ; tincturæ  et  alcoola  distillata , spirituosæ  aquæ  , 
pulvis  doveriana.  Hæc  diaphoretica  potentissima  habentur. 

65.  Substantiæ  suprà  enumcratæ  inter  se  perdissimiles  sunt. 
liaque  àd  illas  spectant  explanationes  omnes  quas  de  diurelicis 


anteà  exposai.  Diaphore.tica  virtus  aliis  proprietatibus  meclicis 
plurimùm  diversis  permiscetur.  His  sejanctis  , permaneret  sola 
hæc  virtus  quæ  promptas  ad  Iranspirationem  cutaneam  movcn- 
dam  substantias  efficit , et  illas  niedicamina  propriè  cliaphoretica 
constituit.  Hæc  analjsis  , cujus  possibilitatem  mens  facile  con- 
cipit , nondùm  à chimiâ  perfecta  fuit. 

66.  Ex  bis  dictis  , baud  difficile  intellectu  complectimur  , non 
cà  naturâ  physicâ  et  cbimicâ  , sed  ab  observalione  pbœnomeno- 
rum  quæ  médicamenta  diapboretica  in  org'anismo  excitant , 
virtutes  tberapeuticasquibus  prædita  sunt  nos  cognoscere  posse. 
lit  magni  effectus  diapboretici  proferantur  bæ  duæ  conditiones 
necesssariæ  videntur  : i°  propria  stimulalio  sjstemalis  dermosi  ; 
2°  bumiditas  superabiindans  in  massa  sang’uinis.  Prætereà  calor 
potuum  diapboreticorum  actionem  maximè  adjuvat  : vidimus 
contra  frigus  diuresi  exquisité  favere. 

67.  Si  attendamus  plerosque,  à suppressâ  transpiratione  cutaneà 
morbos  dependere,  nec  non  permultos  sudoribus  criticis  judicari, 
concipiemus  quantum  utilitatis  ab  usu  diapboreticorum  capi 
possit.  Medicaminum  propriè  diapboreticorum  usas  moderatus, 
diælæ  conjunctus,  sanationi  febrium  primitivarum  simplicium  et 
plurimarum  pblegmasium  sufficit.  Repirere  est  inflammationes 
quas  debellare  antipblogistica  potentissima  non  valuerant , miro 
modo  debellatas  esse,  bis  medicamentis  admotis.  Quoties diversi 
catarrbales  affectus,  diaphoresi  superveniente,  féliciter  suppressi 
fuerunt  ! 

68.  Anno  1669  , in  curandam  djssenteriam  , plurimùm  valere 
moderatam  diapboresin  clarissimus  Sydenham  obscrvavit  ; baud 
immérité  rbumatismorum  extinctioni  adbibita  sunt  diapboretica. 
Sæpissimè  observavi,  in  bospitio  Sancti  Ludovici,  bis  morbis 
jàm  diù  laborantes , balneis  vaporis  admotis  , curatos  fuisse. 
Ouin  imô  et  ipsi  morbi  à principio  specifico  orti  ex  bis  remediis 
curationem  trabere  queunt.  Sic,  in  bospitio  venereorum  , sudo- 
rificis  metbodicè  administratis  , curatas  vidi  sjpbiliticas  alFec- 

tiones , quas  medicamina  mercuralia  profugare  frustrà  tentave- 
rant.  Forsàn  quoque,  liis  in  circumstanciis,  sudorificapræscripta, 
specificam  vim  exercere  possunt  in  virulentum  venenum  , cujus 
atra  præsentia  in  animali  œconorniâ  propriam  naturam  morbo- 
rum  sypbililicorum  constituit.  Hjdropi  admota  fuêre  diaphore- 
tica  üb  easdeni  indica tiones  qiiæ  diiiretica  désirant. 

69  Antequàmboc  caput  absolvam  mihi  dicendum  est,  in  adhi' 
bendis  diaphoreticis  easdem  observandas  esse  leges,  quæ  aliorum 
inedicamentorum  usum  regere  debent , et  de  quibus  , ex  parte 
dixi  cùm  de  medicamentis  diureticis  disserui.  Medicus  in  animo 
imprimîs  hoc  præsens  habebit , medicaminum  diaphoreticorum 
pleraque  esse  complexa  , variisque  proprie tatibus  therapeuticis 
instructa  ; nec  igitur  omnia  indifFerenter  in  omnibus  casibus 
applicari  posse.  Circumstanciis  maxime  opportuna  medicamina 
eligere  debebit.  « Nam  alimenta  non  minus  ac  médicamenta , 
M tam  ad  juvandum  , quàm  ad  nocendum  pro  se  et  sua  naturâ 
» prompta  atque  parata  sunt  ; sed  tùm  demiim  proficiunt , 
» quandô  prudenter  , circumspectè  et  cum  rectâ  ac  fundatâ  ra- 
» tione  fuerunt  usitata  ; alias  plus  nocent  quàm  prosunt  ». 
(F.  HoFPMAîf , Oper.  omnia,  præf.  p.  xxxiij.) 

CAPUT  QUARTUM. 

Sunt-ne  medicamina  propriè  antispamodica  ? 

Sennae  foliis  alvum  subducimus  , 

Papavere  invitamus  somnuin. 

Sydenham.  Prcef.. 

70.  In  duobus  præcedentibus  capitibus  probare  conatus  sum 
exister!  liam  medicamentorum  habentium  virtutem  excitandæ , 
augendæ  functionis  radicalis  œconomiæ.  Hæc  medicamina  in 
liane  functionem  normales  conditiones  gerentem  vires  exercere 
poterant.  Vis  illorum  in  excitatione  quâdam  constabat.  In  hocce 
capile  contra  expendere  est  medicamina  quorum  ad  habitum 
pathologicum  organismi  spectat.  Uno  verbo,  medicamina  de  qui- 
bus  hactenùs  dixi  officiis  pbysiologicis , ut  ilà  dicam , fungeban- 
tur  ; ilia  verè  de  quibus  nunc  agendum  est  therapeutico  effectu 
distincta  sunt  et  in  morbum  vim  quâprædita  sunt  exercent.  Ut 
quandam  lucem  huic  ultimæ  meæ  quæstioni  alferam,-  necesse 
est,  antequàm,  an  sint  medicamina  propriè  antispasmodica , ex- 
quiram  , spasmum  ipsum  considerare , primùm  paucis  de  phy- 
siologiâ  systematis  nervosi  in  medium  positis  : indè  très  sectiones 
<1islinctæ  oi’iunlur. 

SECTIO  PRIMA. 

Considerationes  de  functionihus  systematis  nervosi. 

71.  Nervosum  syslema,  fatentibus  omnibus  medicis  atque  phy- 
sioiogicis  , maximi  momenti  est , aliaque  inter  œconomiæ  sys- 
temata  supereminet.  In  hujus  mirabilis  apparatûs  constitutione 
tota  præfulget  divini  omnium  vevwn  artijîcis  summa  potentia. 

D 

72.  Ab  Omni  ævo  functioiium  nervoriim  indagationi  sum- 
moperè  incubuerunt  philosopbi , physiologie!  nec  non  et  medici. 
Nostrâ  ælate  quidem  innumera  expérimenta  facta  sunt  quæ  doc- 
trinam  anatomiæ  , physiologiæ  et  pathologiæ  systematis  nervosi 
elucidare  valerent.  Quamvis  perutiles  sint  omnes  illæ  inde  fessæ 
investigationes , attamen  densissimis  hæc  pars  physiologiæ  adhuc 
obvolvitur  tenebris  quas  longa  sæcula  depelîere  non  poteriint. 

73.  Ex  factis  in  animalibus  experimentis  , et  in  homine  obser- 
vatis , patet , syslema  nervosum  multis  partibus  distinctis  , pro- 
functione  , et  etiam  pro  organisatione , constare.  Et  primùm  sys- 
tema  nervosum  in  systema  vitæ  interioris  aut  assimilantis  , et  in 
systema  vitæ  exterioris  , aut  animalis  , dividitur.  Prima  divisio 
ipsa  in  lotidem  systemata  propria,  quoi  sunt  apparatus  organici 
subscinditur  : secunda  autem  divisio  cerebrum,  cerebellum  , 
medullâm  oblongatam , spinalem  medullam  , nervosque  sensûs 
et  motus  complectitur.  Ad  extremam  analysim  sensum  motum- 
que  adspectant  hujus  divisionis  systematis  nervosi  functiones. 
Harum  functionum  organis,  naturœ  maocimus  conditor  dédit  no- 
bile  privilegium  præbendi  communîcationem  mutuam  inter  et 
corpus  et  immateriale  principium  quo  animatur. 

74.  Systematis  nervosi  variæ  partes  officiis  variis  funguntur,  in 
efficiendis  phœnomenis  quorum  instrumentum  est.  Itaque  me- 
dulla  oblongata , cerebellum , tubercula  quadrigemina , eminen- 
tiæ  oplicæ  eteminentiæ  olfactivæ,  diversas  agunt  partes.  Et  ipsi 
nervi , pro  vario  insertionis  loco  in  medullâ  spinali  variam  actio- 
nem  exercent. 

“5.  wSi  quibusdam  factis  fîdes  sit  adhibenda,  hæc  diversa  systé^ 
malis  nervosi  organa,  non  minus,  proratione  therapeuticâ  dis- 
tincta  sunt , quàm  pro  ratio  ne  physiologicâ  atque  anatomicâ.  His 
factis  enim  videtur,  quædam  medicamina  ad  hæc  faciliùs  quàm  ad 
ilia  pertinere. 

76.  Præcipuè  verô  scire  debent  medici  systema  nervosum  esse 
organui^  hujus  miri  consensus  quo  , nexu  ità  stricto  junguntur 

oumes  nostræ  œconomiæ  partes,  ut  iu  uno  puncto  tangi  non 
possit  homo,  quin  totus  moveatur.  Hujus  consensûs  organici 
phœnomena  Hippocratem  aliosque  medicos  qui  illius  summi 
viri  vestigia  secuti  sunt,  non  fugerant.  Nec  phœnomena  con- 
sensûs organici  minoris  momenti  sunt  in  remcdiis  adhibendis , 
quàm  in  cognoscendis  symptomatibus  morboriim . 

77.  Quàmmultæ  de  systematis  nervosimecanismo  non  agitalae 
sunt disputationes  ! Jàm  dudùm  suspicatuni  fuit  in  illud  quemdam 
spiritum  tenuissimum  decurrere.  Expérimenta  novissinia  domi- 
norum  Prévost  et  Dumas  hune  spiritum  fluido  electrico  proxi- 
mum  esse  demonstrare  videntur. 

78,  Cùm  systema  nervosum  in  omnes  partes  corporis  difFiisum 
sit,  cùmque  sympa  theticorum  motuumconductorsit,  cujuscunque 
læsionis  omnium  organorum  fit  plùsve  minùsve  particeps.  Præter- 
eà  autem , propriis  afficitur  morbis  qui  nomen  neurosium  acce- 
pêre.  Hos  inter  morbos  locum  insignem  tenet  spasmus,  cujus 
characteres  nunc  exponendi  tempus  est. 


SECTIO  SECUNDA. 
Considerationes  de  spasmo  in  genere. 


79.  Spasmus,  græcè  o-Traçjjioç,  àverbo  <77rao,  tendo,  deducitur. 
Sub  hoc  nomine,  antiqui  convulsiones  ex  omni genere  designa- 
bant.  Sauvages  et  alii  nosologici  spasmos  nominârunt  omnes 
contractiones  involuntarias , et  in  tonicos  clonicosque  diviseront. 
Spasmi  et  tonici  et  clonici  erant  generales  aut  partiales.  Gullew 
et  Sagar  in  classem  neurosium  spasmum  ordinaverunt.  Idem 
Clelex  , sub  spasmorum  genere,  complectilur  morbos  omnes 
qui  nmtu  abnormi  constituuntur  læduntque  functiones  animales, 
vitales  aul  naturales. 

80.  Hæ  spasmoruinclassificationes  incompletæ  mihi  videntur  eb 
quod  ad  spasmum  systeinatis  nervosi  musculorum  tantum  spec- 
tant,  Sednervosum  systema  sensibilitatis,  sed  systema  nervosum 
viscerum,  suo  qiioque  spasmo  proprio  urgentur.  Uno  verbo , ne- 
cesse  esset  spasmum  universalem , id  est , qui  totum  systema  ner- 
vosum occuparet , déindè  totidem  spasmos  particulares  quot  sint 
divisiones  systemalis  nervosi , considerare.  Dividendus  esset 
quoque  spasmus  in  essentialem  aut  primitivum,  et  in  symptoma- 
licum  vel  secundum , præcipuè  ratione  tberapeuticæ  habita. 
Prætereà  natura  intima  spasmi,  haud  secùs  ac  aliorum  morbo- 
rum,  medicorum  indagationes  subterfugit. 

81 . Spasmodica  phœnomena  pervaria  sunt  pro  variis  partibus 
systemalis  nervosi  quæ  læduntur.  Satis  rectè  innotescunt  phœ- 
uomena  spasmorumsyslematis  nervosi  vitæ  animalis ; obscura  au- 
tem  sunt  systematis  nervosi  vitæ  interiorissymptoma ta.  AKterres 
se$e  habere  non  poterant.  JEtenim , cùm  symptomatis  primo  dicti 
officia  sat  perfectè  exposita  sint , secundi  contrà  spissis  tenebris 
involvuntur  functiones.  Cæterûm , conceptu  facile  habes  phœno- 
mena spasmodica  vitæ  interioris  à phœnomenis  spasmodicis  vitæ 
animalis  discrepare,  sicut  et  phœnomena  normalia  prioris  syste- 
matis nervosi  à phœnomenis  normalibus  posterioris  différant. 
Itaque,  exempli  graliâ,  eadem  affectio  spasmodica  nervos  muscu- 
lorum membrorum  urgens,  convulsiones  viole nlissimas  et  atroces 
dolores  concitabit  ,;  vomitum  movet  cuni  dolore,  vario , si  nervis 
qui  in  ventriculô  serpunt  infixâ  sit.  Alia  çpjoque  essent  phœno- 
mena, si  affectio  laccesseret  nérvos  qui  varias  ramificationes  syste- 
matis arterialis  stipant.  Nec  symptomatuum  diversitates  in  spas- 
modicis affectibus,  pro  diversâ  illorum  sede  , dilfiçiliùs  concipiun- 
tur  quàmquæ  in  phœnomenis  inflammatoriis  observantur,  proùt 
phlegmasiæ  hoc  illudve  organum  occupant. 

82.  Quæ  affection um  spasmodicarum  organorum  interioruirk 
collatio  cum  affectionibus  organorum  vitæ  animalis , mihi  videtur 

aptissinia  ad  lucem  præferendam  historiæ  plupimoriïm  morhornm 
obscuroruin , de  (jiiibus  sub  vario  n-oiiiine  auctôrés  scripseroht. 
Hujus  generis  sunt  dispepsia , hypochondria,  colicaj  etc. 

83.  Quidam  medici  qui  se  egregios  physiologos  proferunt,  bis 
in  variis  pliœnomenis  nervosis  nil  viderunt  aliûd  nisi  gastrn-ente- 

' ritidem  chronicam.  Si  prævaleret  illorum  senlenlia , quid  de  illâ 
mira  gastro-enteritide  erit  dicendum?  Asserere  çnimpossum  illam 
quàmoptimè  sanariantispasmodicis,  etquidem  cbinâ-cbinâ,  reme- 
dia, quæ  adgastro-enterilidérn  vulgarem  curandam  promptissima 
mihi  non  videntur.  Sanë  medici  physiologici  bujus  anomaliæ 
facillimè,  ut  illorum  mos  est,  explanabunt.  Si  naturam  tamen, 
ut  ait  Hippocrates  cui,  fateor,.  medicina  jjhj&iohgica  haud  præ- 
fulsit,  sed  qui  nihilominùs  medicus  eximius  haberi  polest;  si, 
inquam,  naturam  morborum  ostendit  curât io , ultrôcredam,  pace 
medicorum  physiologicorum , morbos  de  quibus  agitur , gastro- 
enteritidem  non  esse. 

84.  Sunt  præcipui  spasmodici  afFeclus,  ut  omnes  sciunt,  tétanos, 
çonvulsiones , hydrophobia,  epilepsia,  catalepsia,  hypocondria, 

.asthma  essentiale  , palpitationes  ; spasmi  œsophagi , ventriculi , 
glottidis;  neuralgiæ,  etc.  i 

85.  Morborum  spasmodicorum  causas  vari^B  et  numerosæ  sunt, 

inter  quas  eminentem  locum  tenent  diversa  animi  pathemata. 
Notitia  harum  causarum  haud  parvi,  me  judice,  momenti  est. 
lllâ  déficiente  , incerta  curatio  nullis  fundamentis  niteretur. 
Sæpè,  profugatis  causis,  et  ipsi  recedunt  morbi  spasmodici  maxime 
tenaces.  Pro  desidiâ  epidemicæ  in  aulâ  çonvulsiones  erant  : his 
finem  imposuit  celeberrimus  medicus  Tronghin  præscribendo 
mulieribus  aulicis  ut  tabulatum  detergerent.  Argentarius , pecu- 
uiâ  déficiente,  spasmo  gravissimo  torquebatur  : Imic,  cujus 
amicus  nec  non  et  medicus  erat  Bouvard,  sanitatem,  admotâ 
pecuniâ  peroptatâ,  restituit.  Neminem  quoque,  fpgi,t,qup  modo 
illuslrissimus  Boerhaavius  curavit  epilepsiam  quâ  puellæ  com- 
plurps  laborabant , etc.  i 

86.  Sic,  in  similibus  casibus,  causæ,  potiùs  quàm  morbi  ipsi, 
attentionem  medici  requirunt.  Etenim  in  re  medicâ  præserlim 
hæc  valet  poetæ  sententia  : 

Félix  qui  potuit  rerum  cognoscere  causas  ! 

87 . Sed  jam  satis  de  spasmorum  causis  ; ad  tertiam  sectionem , 
quæ  propria  disputationis  materia  est,  deveniamus. 

SECTIO  TERTIA. 

Sunt-ne  medicamina  propriè  antispasmodica  P 

88.  Nomen  antispasmodicorum  (avrj , cowim , çTrao-fioç  , spas- 
mus),  suam  secum  fert  definitionem. 

89.  In  præcedenti  sectione  comprobatum  fuit,  profugati s causis 
spasmorum , ipsos  persæpè  quàm  optimè  profugatos  fuisse.  Hoc 
autem  antispasmodicorum  genus  non  omnia  propriè  antispasmo- 
dica medicamina  constituit.  Quorum  existentiam  certam  facere 
mine  mihi  in  animo  est. 

90.  Sed  primùm,  quam  nomini  antispasmodicorum  significa- 
tionem  adscribam  exponere  debeo.  Mihi  igitur  antispasmodica  et 
sedantia  synonima  esse  fatebor.  Etenim , si  plurima  quæ  de  mate- 
rià  medicâ  composita  fuêre  opéra , manuversare  volueris,  videbis 
auclores,  sub  vario  nomine  antispasmodicorum,  narcoticorum , 
stnpefacientiiim , anodjnorum , hjpnoticorum  , antiepileplicorum , 
antihistericoriim , etc.  , easdem  substantias  medicamentarias 
désignasse.  His  plurimis  nominibus  explicata  et  quasi  disse- 
cata  fuit  medicatio,  quæ  phænomenis  variis,  pro  variis  partibus 
systematis  nervosi,  componitur.  Igitur  medicamina  propriè  an- 
lispasmodica  mihi  erunt  quæ  sedandæ  actionis  nervosæ  potestate 
pT'oprià  prædita  sunt. 

' ' 91 . Ut  certum  habeamus  esse  medicamina  propriè  antispasmo- 
dica , rursùs  respiciéndum  est  ad  experienliam  et  observationem , 
quæ  snpremo  et  irrevocaluli  judicio  cunctas  res  medicas  judicant. 

02,  Ponoexperientiaetobservalio  immensumhicfactorimiafFe- 
runtnumerum  ex  qulbus  constat  horum  medicaminumexistentia. 
Hanc  qui  negaret,  nec  non  molum,  credo,  negare  posset.  U t 
motum  comprobaret,  surrexit  atque  ambulavit  philosophus  ; ut 
certam  effîciat  exislentiam  medicaminum  propriè  antispasmodi- 
corum,  medicus  nil  aliud  polesl  nisi  ex  quibus  hæc  veritas  patet 
innumerandas  observationes  indicet. 

gS.  Practicorum  igitur  omnis  ævi  libres  aperio,  clinicem  medico- 
rum  ætatis  nostræ  sciscitor , et  ubique  medicamina  invenio , quæ , 
si , iisdem  circumstantiis , adhibita  fuerint , eandem  rnoderandi , 
aut  solvendi  doloris  , compescendorum  aut  supprimendorum 
motuum  anormalium  et  convulsivorum  virtutem  propriam  præ- 
buère.  Ergo  medicamina  adsunt  propriè  sedativa;  ergo  adsunt 
medicamina  propriè  antispasmodica. 

g4.  Sinuncdescendamusad  expérimenta  in  animalia  viventia  , 
clinicis  observatis  miré  consentanea  inveniuntur.  Hæc  innume- 
randa  expérimenta,  et  imprimls  quæ  in  Toxicologiâ  domini  pro- 
fessoris  Orfila  consignata  sunt,  demonstratam  mihi  faciunt 
existentiam  substantiarum  inter  quas,  aliæ  excitant,  sedant  aliæ 
systema  nervosum  ; aliæ  sensibilitatem  et  mobilitatem  vehemen- 
tiores,  aliæ  quasi  consopitas , efficiunt. 

g5.  Mihi  in  oculis  occurrit,  pro  dosi  habita,  has  substantias 
modo  aima  utillimaque  remedia,  modo  venena  atrocissima  fîeri . Sic 
medicamento  proximum  venenum  est;  sic  , arte  quâdam  divinâ, 
medicus  sanitatem  vitamque,  ex  ipsis  morborum  et  mortis  fon- 
tibus,  haurire  valet.  Strichninâ adhibita,  motus  torpentes  excitât, 
admoto  contrà  opio , dolores  acerrimos  solvit,  convulsionesque 
compescit.  In  mente  mihi  juvat  has  versare  cnrationes;  ex  his 
aliisque , aliquo  jure , cum  Hoffman  dicere  poterimus  : «Si  benè 
« faciendo,  ut  constans  fuit  sapientium  sententia,  homo  ad  Dei 
» naturam  proximè  accedit;  ego  certè,  an  ex  ullâ  doctrinâ,  si 
» cælestem  exceperi s, majora  in  humanum  genus  bénéficia,  quàm 
« ex  medendi  scientiâ  possent  redundari , non  concipio.  » 

96.  Maxime  notandum  est , in  extingiiendis  doloribus , nec 
non  in  reprimendis  convulsionibus,  usitata  medicamina,  agere  ad 
instar  mortis  de  quâ  Hippocrates  dixit,  solvere  spasmos  {mors 
spasmos  solvit).  Et  re  ipsâ,  sidiutiùs,  nimiâve  dosi , adhiberentur 
hæc  medicamina  , non  modo  quendam  somnum , sed  mortem 
etiam , omnibus  organis  aiFerrent. 

97.  Observatione  et  experimentis  , medicaminum  propriè 
antispasmodicorum  existentia  jàm  satis  innotescit.  Ad  ratio- 
cinationem  ergô  non  veniendum  est.  Si  vero  ralione  opus  esset , 
variis  argumentis  quæ  à me  proposita  sunt,  in  primo  hujus  disser- 
tationis  capite  , rursiis  hic  possem  revocare. 

98.  Nunc  si  à me  petieris  quomodô  agant  medicamina  propriè 
antispasinodica  , ad  omnes  de  hoc  agita  las  hypothèses  te  remit- 
lam;  nec  his,  sat  numerosis,  addere  quicquam  cupio.  Superbis, 
inquietisque  animis  has  vanas  disputationes  tradamus.  Imbelli 
nostro  intellectui  certes  fines  impositos  fuisse  agnoscamus  ; ultrà 
nobis  non  est  eundum  : meliûs  est  enim  sistere  gradum  quàm 
progredi  per  tenebras  (1).  Phœnomena  evidentia,  fideiiter  obser- 
vasse satis  erit  ; nec  , homunculi , tentabimus  explicationes  quas 
siiprema  intelligentia  sola  capere  polesl.  Candide  igitur  fateamur 
nobis  plane  ignotum  esse  agendi  modum  medicaminum  propriè 
antispasmodicorum;  haud  secùs  ac  spasmi  natura  et  nervosæ 
actionis  plané  ignari  sum us.  Itaque,  cum  immorlali  Aretæo, 
libens  dicam  naturam  rerum  avtem  Del  esse. 

99.  Hoc  tantum scimus  , medicamina  ilia  absorber!,  per  totum 

sanguinem  deduci  , indèque  ad  systema  nervosum  quâdam  affi- 

nilate  pertrahi , et  miro  modo  , ut  jàm  diximus , quædam  horum 

medicaminum  illam  aliamve  systematis  partem  eligere.  Çluaprop- 

ter  , non  minus  medicamentis  suis  propriis , quàm  propriâ 

functione  sua  distincla  sunt  organa  nervosa.  Et  forsan  ulteriores 

observationes  demonstrabunt  quot  sint  in  systemate  nervoso 
! 


(l)  (î\UBIUS. 

partes , totidem  adesse  médicamenta  antispasmodica  ülis  appro- 
pnata.  ^ 

100.  Relictis  verô  meris  conjecturis  , ad  enumerationem  præci- 
puorum  medicaminum  propriè  antispasmodicorum  venio. 

101 . Ista  medicamina  in  materialia  et  in  moralia  divisa  fuerunt. 
Hanc  divisionem  sequar. 

§ I.  Hœc  prœcipua  siint  medicamina  materialia  propriè  anti- 
spasmodica. 


102.  1 ” Inter  vegetabilia  : opium , ex  quo  morphinam  et  narco- 
tinam  extraxerunt  chimici  ; opium  quod , secundùm  Sydenham  , 
pro  dono  cæli  haberi  debet,  et  sine  quo  manca  est  et  claudi- 
catmedicina;  opium,  quod  Sylvius  lanto  amore  diligebat,  ut, 
hoc  medicamento  déficiente,  medicinam  exercere  noluisset  ; cam- 
phora;  belladona  , qiiæ  præcipuè  tubercula  optica  afficere  vi- 
detur  ; digitalis  purpurea  , quæ , nescio  quâ  affinitate  adducta  , 
ad  cordis  nervos  confugit(l);  hyosciamus,  aconitum,  assa-fœtida, 
aurantü  folia  floresque  , valeriana,  pæonia  ; æthera  sulfuricum. 


(1)  Jacobina  Leroux  , quatuor  et  quadraginta  annos  nata  , in  hospitium 
Cochin  admissa  fuit , die  octavâ  décima  mardi  1822.  Symptomatibus  coarc- 
tadonis  orificii  auriculo-ventricularis  sinistri  urgebatur.  Vehementissimæ 
palpitationes  susurro  radulæ  charactemtlco  sdpabantur  : pulsus  erat  exiguus 
çt  frequens.  Jamjàm  bydropisis  gravis  aderat.  Dominus  professer  Bertin 
præscripsit  ptisan.  aperitiv.  julep.  diuret.  et  tinct.  ex  digit.  ; symptomata 
gradatlm  consêdere  : triginia  solùm  cordis  puïsationes  movebantur  per  cjuaniquœ 
minuiam  : bydropisis  evanuit  : prætereà  digitalis  nulla  generalia  sympto- 
mata excitavit;  et  diuredca  tantummodô  abondantes  urinas  elïcuerunt  : 
hæc  mulier  sal  commodâ  erat  valetudine  cùm  hospido  exivit  nonâ  et  vige- 
^imâ  die  aprilis  1822. 

muriaticum  , etc.  ;;  acidum  prussicum , atrox  venenum  , ni  pru- 
denter  admoveatur. 

io3.  His  ego  medicaminibus  addam  chinam  - chinam , cujus 
usum  præclaræ  curationes  secutæ  sunt , et  præsertim  in  inter- 
mittentibus  spasmis  , in  nevralgiis  , etc.  (i) 

‘ io4.  2°  Inter  mineralia  : zincum  : plurima  me tallica  oxyda  , 
succinum , etc. 

105.  3°  Inter  animalia  : moscbus  , castoreiim  , etc. 

106.  His  medicaminibus  , apud  materiæmedicæ  auctoresindi- 
catis , mihi  liceat  addere  très  causas  quæ  in  phœnominis  pbysi- 
cis  , chimicis , et  organicis  primas  partes  agunt  ; nimirùm  : 
electricitas,  magnetismus , frigus.  (2) 

107.  Electricitas  , jàm  diù  explorata,  bis  nostris  temporibus, 
optimo  cum  successu , adbiberi  potest.  Plurimi  medici  référant,  ab 
illius  usu,  varies  morbosspasmodicos  cura tionemhabuisse.  Necta- 
men  sat'is  mihi  hæc  facta  nota  sunt,  utampliùs  huicrei  insistam. 

108.  Certè  non  is  sum  qui,  omnibus  mirandis  istis  quæ  de  ma- 
gnétisme animali  enarrata  sunt , credam.  Verùmautem,  ex  factis 


(1)  Hic  observationem  perraræ  afï'ectionis  per  cliinam-chinara  curatæ  , 
breviter  referam.  Yir  quidam , constitutione  robustâ,  ætate  adultâ , in  hospi- 
tium  CocHiN  , anno  1822  ,ingrcssus  est.  Vomilibus  periodicis  spasmodicis 
affeclus  erat  ; quoquo  mense , duo  accessus  assiduè  eveniebant.  Per  totara 
diem  vomitus  movebantur  ; quandiù  perstabant,  ingenli  anxietate  et  spasmis 
ità  Yir  torquebatur  , ul  sibi  mortem  desideraret.  Perplurima  in  variis  hujus 
urbis  nosocomiis  in  Yanùm  adhibita  fuenint  remedia.  In  mentem  nostram 
subiit  ut  illi  præberetursulfas  cbininæ.  Hoc  dominus  professor  Bertus  reme- 
dium præscripsit,  primùm  ad  dosim  V grau. , deindè  , et  gradatim,  usquè 
ad  dosim  XV  gran.  Tribus  elapsis  mensibus  post  remedii  usum , vomitus 
moninô  evanuerant , nec  ex  hoc  tempore  redierant.  Sic , per  cliinam-chinam 
superatus  fuit  morbus  quem  ferè  omnia  alia  therapeuticæ  arma  devincere  non 
potueranU 

(2)  Hic  mihi  liceat  pro  camâ  aciivâ  habere  frigus  , etiamsi  non  ignorem 
nihil  aliiid  esse  nisi  cufnrîd  absentiam. 

aiictorum,  quibus  maxima  fides  debetur,  nec  non  ex  propriis  meis 
oljservatis,  mihi  videtur  niagnetismum  ad  plurimos  moderandos 
dolores , et  ad  temperandos  qnosdam  motus  convulsivos , valere. 

log.  Frig’oris  autem  potestatem  antispasmodicam  sæpissimè 
observavi.  Frigus,  una  ex  bis  quatuor  celeberrimis  qualitatibus 
antiquæ  philosophiæ , sedans  præstantissimum  est,  et  quasi  anti-* 
spasmodicorum  princeps.  Haud  immeritas  laudes  à plurimis 
auctoribus  accepit.  Hippocrates  , qui  ferè  omnia  observaverat 
in  medicinâ,  frigoris  secundos  effectus  notos  habuit.  «Dolores 
inquit,  et  convulsiones  frigida  aqua  multa  alFusa  levât...  Torpor 
enini  doloris  solvendi  vim  habet.  » { Âphor.  2 5 , sec.  5.  ) Inter 
ætatis  nostræ  medicos , klominus  professer  Récamier  frequen- 
tiùs , omnibus  in  modis  , frigore  utitur.  Sola  veritate  adductus  , 
hic  perlibenter  dicam  , frigus  et  præserlim  alFusiones  aquæ  fri- 
gidæab  illo  eximio  ingeniosissimoque  medico , maximo  cum  suc- 
cessu , sæpissimè  adliiberi. 

§ II.  Antispasmodica  moralia.  ; 

iio.  Hæc  antispasmodica  nihil  aliud  esse  possunt  nisi  animi 
varii  affectus.  Omnibus  notum  est,  et  à me  jamjàm  propositum, 
morbos  spasmodicos  è mentis  affectionibus , ut  pbuiraum, 
origiriem  ducere.  Itaquè  non  mirum  in  bis  affectionibus  adesse 
vim  antispasmodicam.  Quæ  autem  animi  pathemata  antispas- 
modica sunt  ? Hic  locus  est  *dicendi  : Contraria  conirariis  cu- 
rantur.  Igitur,  cognilâ  quæ  spasmos  concitavit  passione,  me- 
dicamen  propriè  antispasmodicum  passio  contraria  erit.  Igitur 
quoque,  quot  sunt  animi  affectus , totidem  medicamina  propriè 
antispasmodica  sunt.  Hujus  medicinæ , ut  ità  dicam , psycolo- 
gicæ  notitia , haud  minimi  momenti  est.  In  bac  parte’ disciplinæ 
medicæ  existentia  specificorum  omnibus  perspicua  est,  et  quasi 
in  oculos  occurrit.  Egregiè  enim,  ait  fSANCTORirS  : « Passio 
animi  non  medicinis , sed  aliâ  passione  supei  atur  ( De  Stati. 

med.  sec/.8).  » Hæc  veritas  medicinæ  expertibus  quidem  palet. 

III.  Curatio  animi  affectionum  , tolam  medicorum  atten- 
tionem  desiderat.  Mentis  affectus  tristes,  corporis  morbis 
maximam  gravitatem  conferunt.  « Observavi  illos  omnes  qui 
» post  animi  pathema  triste  decumbebant , occubuisse , licet 
» morbus,  primo  intuitu , gravis  non  videretur.»  (Tissot,  Diss, 
de  feb.  bilios.  pog.  i23.)  Cùm  igitur,  sicut  Celsus  ait,  semper 
ægros  securos  habere  convenit  ; ut  eorpore  tantum,  non  eliam 
animo  laborent , medicus  ubi  necesse  erit , ,imaginationi  ægro- 
tantium  sedandæ  studiosam  operam  dabit.  Animum  eorum 
lenietet  verba  consolatoria,  quasi  medicamina  antispasmodica, 
adhibebit.  Ad  hoc  genus  medicaminum  propriè  antispasmodi- 
corum  pertinent,  musice^  lectura , peregrînutiones , scenœ  spec- 
tacula,  omniaque  alia  sirailia  quæ,  ut  ità  dicam,  systematis 
nervosi  gymnasticam  constituunt.  Non  finis  esset,  si  hic  referre 
vellem  exempla,  vix  credibilia,  curationum  quæ  usum  illorum 
antispasmodicorum  secutæ  sunt.  Dicam  tantùm  hanc  medici- 
nam  ab  omni  ævo  innotuisse.  Hæc  enim  in  Bibliâ  Sacrâ  scripta 
sunt  : « Dixeruntque  servi  Saul  ad  eum.  Ecce  spiritusDei  ma- 
» lus  cxagitatte.  Jubeat  dominus  noster  et  servi  tui  qui  coràm 
» te  sunt,  quærent  hominem  scientem  psallerc  cytharâ,  ut 
« quando  arripuerit  te  spiritus  Domini  malus,  psallat  manu 
))  suâ,  et  leviüs  feras,  n (Cap.  xvi,  vers,  xv,  xvi. ) Reipsâ 
nemo  nescit  furores  et  spasmos  Saul  cantibus  David  levatos 
et  quasi  consepitos  fuisse.  Sed  de  hâc  re  satis  est.  Nunc  de  usu 
therapeutico  antispasmodicorum  pauca  loquar. 

II2.  Medicamina  propriè  antispasmodica  certè  materiæ  me- 
dicæ  opes  pretiosissimæ  sunt.Hisdivinis  medicamentis  instructus 
medicus , suâ  sponte,  régit  sensibilitatem  et  motilitatem  ; illas 
ad  habitum  ,normalem  reducit  iharmoniamque  yariarum  func- 
tionum,  quibus  hæ  proprietates  præsunt,,revocat.Dolori  demùriif, 
nec  non  convulsionibus  , .gravissirais  nralis  quibus  affici  possit, 
genus  humanum , imperat. 

113.  Auctores  qui  præsertim  de  propriè  antispasmodicoruni  usn 
dixerunt,  sunl  : Bgerhaave  , Van  Swieten,  Frédéric  Hoffman, 
Sydenham,  Wepfer,  Storck,  Tissot,  Lieutaud,  IjOrry,  Pommer 
WiTH,  Trotter,  Louyer-Vileermay,  etc. 

114.  Medicamina  antispasmodica  optimè  succurriint  hys- 
teriæ  ( i ) , hypochondriæ,  melancholiæ,  nostalgiæ,  ricural- 
giis(2),  variis  convulsionibus.  Vero,  ut  nullus  ferè  morbus  est 
dolore  spasmove  vacuus,  sic  nullus  ferè  est  qui  non  antispasmo- 
dicorum  usum  prudentem  patiatur;  itaquc  phlegtnasibus  et  fe- 
bribus  admota  etiam  fuerunt.  Optatissimos  successus  habent , 
in  illis  præsertim  febribus,  quarum  cornes  est  status  ataocicus, 
nervosus,  aut  spasmodicus.  Hoc  in  casu  frustra  quæ  maxime 
rationalia  videntur  médicamenta  adhiberes  ; nil  ad  curationem 
progredietur  morbus,  quin  priÙR  antispasmodicis  hune  statum 
profugaveris;  haud  aliter  quàm  in  febribus,  in  quibus  adsunt 
status  biliüsus,  sahurralis , aut  mucosus,  nisi  primùm  hos  expu- 
leris,  exitus  secundos  incassùm  speraveris. 

115.  Prætereà  in  administrandis  medicamentis  propriè  anti- 


(1)  Mulier  cui  nomen  erat  Levèque  , sex  et  yigenli  annos  nata , in  hospi- 
tium  CocHJN  ingressa  est  die  tertiâ  et  décima  septembris  1822,  Quamdiàibi 
commorata  est,  plurimis  accessibus  hystericis  laborayit.  Horum  acçessuum 
symptonîata  erant  convtdsiones  generales  , præsertimque  musculorum  pel- 
vis  : cervix  erecta , respiratio  anhelans  , liypogastrii  tumefactio  , sensuum 
amissio  , etc.  ; omnia  hæc  phænomena  gravissima,  primo  intuitu  , miré  ab- 
ibant , admotis  enematibus  ex  assâ-fœtidâ  potionibusque  antispasmodicis. 

(2)  Vir  quidam  circiterquinquaginta  annos  natus,  in  hospitium  Charitatis 
ingressus  est  anno  1818.  Morbo  gallicè  dicto  tic  douloureux  de  la.  face  affectus 
erat  : ex  intervallo  , faciei  musculi  pervario  modo  agitabantur  : osque  sin- 
gulariter  distorquebatur  : simul  seviebat  dolor  lancinans  atrox  : saliva  et 
lacrymæ  copiosè  affluebant  : accessus  erumpebant , ubi  æger  cibos  sumebat  , 

vel  etiam  loquebatur Professer  Boyer  præscripsit  pilulas  domini  Mé- 

GLiR  , compositas  ex  valerianæ  et  byosciami  nigri  extracto  et  zinci  oxido. 
Unum  pest  mensem  elapsum  neuralgia  funditùs  expulsa  fuerat. 

spasmodicis , eadem  oc  in  aliis,  providenda  crunt.  Nec  ibi  quæ 
primo  in  capite,hâc  de  re,  exposita  sont,  repetenda  esse  existimo. 
Dicam  tamen  hoc,  quod  nimis  unquàin  dici  potest,  undè  morhi 
spasmodici  orianlur,  quibus  morbis  aliis  complicati  sint  accu- 
ratè  considerandum  esse.  « In  curationem  priùs  pervestiganda 
» est  causa  singularis,  et  locus  primariô  affectus  undè  convulsio 
» ortum  habet  : dein  ociùs  médicamenta  applicanda;  neç  un- 
))  quàm  specioso  antispasticorum  titulo  fides  adhiheri  debet. 
(Boerhaav.  De  cognos.  et  curand,  morb.  § 71 3.)  » 


CONCLUSIO. 

116.  Ratiocinatio , expérimenta  et  observatio  demonstrant 
adesse  medicamina  inter  quæ,  alia,  proprio  modo,  urinas; 
alia,  proprio  modo,  transpirationem  cutaneam  movent;  alia, 
proprio  modo , functiones  systematis  nervosi  sedant  : 

Ergô,  sunt  medicamina  PROPRIÈ  DIURETIGA  ; 

Ergô  , SUNT  PROPRIÈ  DIAPHORETICA  ; 

Ergô,  sunt  PROPRIE  ANTISPASMODICA. 


